पूछताछ के दौरान कालस्कर ने बताया कि उसने औरंगाबाद के निवासी सचिन अंदूरे के साथ मिलकर दाभोलकर को गोली मारी थी। अंदूरे को पुणे से 19 अगस्त को सीबीआई ने गिरफ्तार किया था। आपको बता दें कि दाभोलकर की हत्या की सीबीआई जांच कर रही है, सीबीआई ने दावा किया है कि दाभोलकर की हत्या की साजिश सनातन संस्था के मुखिया वीरेंद्र तावड़े ने रची थी, उसी ने कालस्कर और अंदूरे को दाभोलकर को मारने के लिए भेजा था।